Diari Oficial de la Generalitat Valenciana


Sumari del DOGV 4916, del 03-01-2005 (2004/13969)

Informació pública del programa de desenvolupament d'actuació integrada de la unitat d'execució 2, àrea de repartiment 2, sector Batanejo, de Requena.
------------------------------------------------------------------------------------------------------------------------------------------------------

### Dades del document

Número de DOGV
:   4916

Data del DOGV
:   03-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/13586


Organisme emissor
:   Mirador de la Costera, SL

Tipus de document
:   Anunci

Informació pública del programa de desenvolupament d'actuació integrada de la unitat d'execució 2, àrea de repartiment 2, sector Batanejo, de Requena. [2004/N13084]
  
L'entitat Mirador de la Costera SL, CIF E97397411, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
1r Que el 9 de novembre de 2004 s'ha presentat davant de l'Ajuntament de Requena, el programa per al desenrotllament d'actuació integrada que conté l'alternativa tècnica (programa d'actuació integrada i avantprojecte d'urbanització), a fi de desenrotllar i executar les obres d'urbanització dels terrenys que es detallen i que comprenen la unitat d'execució 2, de l'àrea de repartiment 2, del pla de reforma interior de millora del sector Batanejo.
  
2n L'àmbit d'actuació del programa inclou un llistat de titulars cadastrals de la indicada unitat d'execució presentada a la notaria on es protocol·litza el programa a fi de que es practiquen les pertinents notificacions.
  
3r L'alternativa tècnica i documents que l'acompanyen s'han protocol·litzat en la notaria del senyor Joaquin Olcina Vauterén a Requena (València), carrer del Professor Antonio Beltran Martinez número 1.
  
4t Un exemplar de la dita alternativa tècnica s'ha dipositat amb data de 9 de novembre de 2004, a l'Ajuntament de Requena.
  
5é El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana.
  
6é Dins del termini de vint dies a comptar des de la publicació en el Diari Oficial de la Generalitat Valenciana, qualsevol persona podrà comparéixer en la notaria del senyor Joaquín Olcina Vauterén, horari de 10 a 13 hores i obtindre, a la seua costa, una còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte en l'Ajuntament de Requena, els dies hàbils de 9 a 14 hores.
  
7é Dins del mencionat termini de vint dies podran presentar-se davant de l'Ajuntament de Requena, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
8é Una vegada finalitzat el termini indicat, en els cinc dies següents podran presentar-se en plica tancada a l'Ajuntament de Requena, proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
9é El present anunci es publica igualment perquè servisca d'anunci als afectats desconeguts, o aquells la direcció dels quals no constara, o constara erròniament en el Registre Cadastral de conformitat i als efectes previstos en l'article 59.4, de la Llei 30/1992 del Règim Jurídic de les Administracions Públiques, i tindrà la consideració d'edicte.